
       Iktatószám: 311-2/2011.
Ellenőrzési jelentés
Ellenőrzött szerv megnevezése:
Sióagárd-Fácánkert Községek Körjegyzősége
7171 Sióagárd, Kossuth L u. 9. 

Ellenőrzés tárgya:
Korábbi időszakban végzett ellenőrzések megállapításainak realizálása

Ellenőrzés típusa:
Pénzügyi, szabályszerűségi és rendszer ellenőrzés

Az ellenőrzésre vonatkozó jogszabályi felhatalmazás megjelölése:
A költségvetési szervek belső ellenőrzéséről szóló 193/2003. (XI. 26.) sz. Kormányrendelet értelmében.
Szakmai vonatkozás tekintetében:

Az államháztartásról szóló 1992. évi XXXVIII. Törvény (Áht.),
Az államháztartás működési rendjéről szóló 292/2009. (XII. 19.) Kormányrendelet (Ámr.)
A számvitelről szóló 2000. évi C. Törvény (Szt.),
Az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Kormányrendelet (Áhsz.) értelmében.
Ellenőrzött időszak:
2009-2010. év.
Helyszíni ellenőrzés kezdete és vége:

2011. május 10-20. 
Ellenőrzés módszere:
Helyszíni ellenőrzés, a törvényességet igazoló dokumentumok áttekintése és a szakmai dokumentáció elemzése, nyilvántartások, folyamatok és rendszerek működésének vizsgálata, közvetlen megfigyelésen alapuló felmérés, interjú.

A vizsgálatot végző neve:


Dr. Kádár Andrásné
Megbízólevelének száma:

162-3/2010


Regisztrációs száma:


5113517





Az ellenőrzés részletes megállapításai:
2009-2010. évben az Alisca Comp Kft, mint külső szolgáltató, a Szekszárd és Térsége Többcélú Kistérségi Társulás megbízásából végzett belső ellenőrzést Sióagárd és Fácánkert önkormányzatoknál.
Az ellenőrzés megállapításainak realizálásában a Sióagád-Fácánkert Községek Körjegyzője eredményesen tevékenykedett.

Mindkét Önkormányzat nevében Intézkedési tervet készítettek, amelyben határidőt, felelőst megjelölve szerepeltek a hiányosságok megszűntetésének, illetve kiküszöbölésének módjai.
- A költségvetésből céljelleggel nyújtott támogatásokkal kapcsolatos önkormányzati eljárások ellenőrzése tárgyában.

A civilek támogatásával kapcsolatos ügyintézési feladatokat Szabályzatba foglalták amely a támogató és támogatottak részére egyértelmű és betartatható eljárásrendet tartalmaz, a támogatási kérelem benyújtásától a közzétételig, amelynek elvégzése a vonatkozó jogszabályi előírásoknak megfelelő.
Az ellenőrzés javaslatára az elszámolással kapcsolatos munkák megkönnyítésére egy egységesen használható költségvetési adatlapot rendszeresítettek, melyen feltüntetik a támogatásra megjelölt célokat, illetve elszámoláskor a tényleges kiadások jogcímenkénti összegét. 

A támogatások felhasználása során, a hatályos szabályozásról tájékoztatást adva számukra, a civil szervezetekkel is betartatják a bizonylatolási, számlázási, adózási szabályokat.


- Belső ellenőrzés volt arra vonatkozóan, hogy a költségvetési szerv vezetője megfelelően alakította-e ki a Körjegyzőség belső kontroll rendszerét, szabályozta-e a FEUVE-t és annak előírásai megvalósulnak-e a gyakorlatban, összhangban van-e a Hivatal többi szabályzatával.

A Körjegyző által kiadott intézkedési terv tartalmazza;

a FEUVE kiegészítésére vonatkozó előírást, mely szerint ki kell egészíteni azt a pénzbeli, természetbeni juttatások, a közcélú foglalkoztatás, a céljelleggel nyújtott támogatások, a pályázatos támogatási rendszer, az uniós források igénybevételével kapcsolatos folyamatok és ellenőrzési pontok meghatározásával. A FEUVE kiegészítése, módosítása folyamatban van.
Elkészült a Kockázatkezelési Szabályzat, továbbá a 2011. évi belső ellenőrzési munkaterv készítése előtt kockázatelemzést készítettek.

Az Ámr. 20. § (3) bekezdésében foglaltakra tekintettel szükséges áttekinteni az Önkormányzat érvényben lévő szabályzatait és a jelenleg nem szabályozott, de előírt területekre is el kell készíteni a hiányzókat, Pl.:

· beszerzések lebonyolításával kapcsolatos eljárásrendet,
· a helyiségek és berendezések használatára vonatkozó előírásokat, 

· a reprezentációs kiadások felosztását, azok teljesítésének és elszámolásának szabályait.
- A Körjegyzőség mindkét irodájában eleget tettek azon nyilvántartási kötelezettségnek, amelyet A költségvetési szervek belső ellenőrzéséről szóló 193/2003. (XI. 26.) Korm. rendelet 29/A. § (1) bekezdése határoz meg, miszerint az ellenőrzött szerv, illetve szervezeti egység vezetőjének- a pénzügyminiszter által közzétett módszertani útmutató figyelembevételével - éves bontásban nyilvántartást kell vezetni, amellyel a belső és külső ellenőrzési jelentésekben tett megállapítások, javaslatok hasznosulását és végrehajtását nyomon követi.

A 2009. évben, az adóigazgatás, kivetés, beszedés, behajtás, végrehajtás szabályszerűségének vizsgálata tárgyában végzett belső ellenőrzés megállapításaihoz kapcsolódóan továbbra is napirenden kell tartani, figyelembe kell venni az Áhsz. 34. § (10) bekezdésében foglalt előírásokat, miszerint a mérlegvalódiság biztosítása érdekében a behajthatatlan követeléseket a könyvviteli mérlegben nem lehet kimutatni, azokat hitelezési veszteségként két lépésben az 59. számlacsoportban lévő megfelelő pénzforgalom nélküli kiadás számla közbeiktatásával (T596 – K 28 és T 41232 – K 596) saját tőkével szemben le kell írni. 

A települési önkormányzat hatáskörébe tartozó adók és adók módjára behajtandó köztartozások nyilvántartásáról, kezeléséről és elszámolásáról szóló 13/1991.(V. 21.) PM rendelet 2. § (2) d) pontja szerint a 10 000 forintot meg nem haladó, törölt adótartozások nyilvántartását, valamint g) pontjában előírt, „végrehajtási eljárás nyilvántartását” az ÖNKADÓ programon keresztül létre kell hozni.
Összegző megállapítások, javaslatok:

Sióagárd-Fácánkert Községek Körjegyzőségéhez tartozó Sióagárd és Fácánkert községeknél a Korábbi időszakban végzett ellenőrzések megállapításainak realizálása tárgyában végzett belső ellenőrzés tapasztalata szerint a jelentésekben szereplő hiányosságok megszüntetésére megfelelő eredménnyel járó intézkedéseket tettek, de emellett még javasolom az alábbiakat:
1.Az Ámr. 20. § (3) bekezdésében foglaltakra tekintettel szükséges áttekinteni az Önkormányzat érvényben lévő szabályzatait és a jelenleg nem szabályozott, de előírt területekre is el kell készíteni a hiányzókat, Pl.:

· beszerzések lebonyolításával kapcsolatos eljárásrendet,
· a helyiségek és berendezések használatára vonatkozó előírásokat, 

· a reprezentációs kiadások felosztását, azok teljesítésének és elszámolásának szabályait.

2. Hozzák létre 13/1991.(V. 21.) PM rendelet 2. § (2) d) pontja szerint a 10 000 forintot meg nem haladó, törölt adótartozások nyilvántartását, valamint a g) pontjában előírt végrehajtási eljárások nyilvántartását.

Az ellenőrzött időszakban hivatalban levő vezetők neve, beosztása:

Háry János Sióagárd polgármestere
Orbán Zsolt Fácánkert polgármestere

Dr. Varga Katalin körjegyző
Szekszárd, 2011. július 26.





 


   Dr. Kádár Andrásné









ügyvezető-könyvvizsgáló
Sióagárd-Fácánkert Községek Körjegyzőségénél a „Korábbi időszakban végzett ellenőrzések megállapításainak realizálása” tárgyában végzett belső ellenőrzéshez

Megismerési záradék

Alulírott Dr. Varga Katalin körjegyző az ellenőrzött szerv vezetője kijelentem, hogy az ellenőrzési jelentés tartalmát megismertem, egy példányát átvettem. A költségvetési szervek belső ellenőrzéséről szóló 193/2003. (XI. 26.) Korm. rendelet 28. § (2) bekezdése értelmében nyilatkozom, hogy 

· észrevételt kívánok tenni, és azt a jelentés kézhezvételétől számított 15 munkanapon belül megküldöm az ellenőrzést végző szervezet vezetőjének;

· észrevételt nem kívánok tenni*.

Tudomásul veszem, hogy a határidő elmulasztását a jelentés tervezetben foglaltakkal való egyetértésnek kell tekinteni.

Az észrevételezésről, az egyeztető tárgyalásról, az észrevétel elfogadásáról, vagy elutasításáról készült iratokat az ellenőrzési jelentéshez kell csatolni, és a továbbiakban egy dokumentumként kell kezelni.

Tudomásul veszem, mint az ellenőrzött szerv vezetője, hogy a szükséges intézkedések végrehajtásáért felelős személyek és a vonatkozó határidők megjelölésével, az elfogadott ellenőrzési jelentés kézhezvételétől számított 15 naptári napon belül el kell készítenem az intézkedési tervet, véleményeztetem az ellenőrzés vezetőjével, és gondoskodnom kell az abban foglaltak végrehajtásáról.

Sióagárd, 2011. július 27.
Dr. Varga Katalin
körjegyző

*a megfelelő szöveget alá kell húzni

